Hermannus Warmbold
Hermannus (Theod. Hermann) Warmbold (natus 21 Aprilis 1876 in vico Klein Himstett nunc ad Söhlde pertinente apud Hildesiam, mortuus 11 Martii 1976 Tegurii (Bavaria)) vir publicus Germaniae nullius factionis fuit.

Iuventus et munus
Pater eius agricola fuit. Postquam Hermannus maturitatem adeptus est, primo in agricultura laboravit, deinde Goettingae et Bonnae agriculturae atque oeconomiae studebat. Quo studio perfecto doctor promotus est et deinde annis 1907 - 1910 pro camera agriculturae Hannoverae et annis 1907 - 1911 pro foedere agriculturae et silvarum Luneburgi laboravit. Tum in Estonia pro equitibus Theodiscis laboravit. Anno 1913 in Germaniam rediit et ad usque 1917 praepositus administrationis oeconomicae academiae agriculturae Berolini erat. Anno 1915 habilitatus est et ad annum 1919 Stuttgardiae professor et praeses universitatis Hohenheim erat. Tum ad annum 1921 in Administerio Agriculturae et Silvarum Borussiae minister publicus laboravit. Annis 1921 - 1931 inter rectores societatis industriae chemicae BASF erat.

Cursus honorum
Warmbold, qui nullius factionis sodalis erat, ab 21 Aprilis ad usque 7 Novembris 1921 Administer Borussiae Agriculturae et Silvarum fuit. 9 Octobris 1931 Henricus Brüning Warmbold Administrum Imperii Oeconomiae nominavit. 28 Aprilis 1932 consilium ministrorum reliquit. 1 Iunii eiusdem anni Warmbold a cancellario Francisco de Papen iterum Administer Oeconomiae factus est. Primis diebus Iunii etiam Administer Imperii Laboris fuit. Et Curtio de Schleicher cancellario administer oeconomiae mansit et cum eo 28 Ianuarii 1933 magistratum reliquit.

Vita post cursum honorum
Postquam se rebus politicis se recessit, iterum pro societate chemicae imdustriae (I.G. Farben) operam dedit. Post bellum finitum in Chiliam emigravit. Aliquos annos post in Germaniam rediit.

Nexus externi
Curriculum vitae in pagina actorum cancellariae Imperii

Alumni Universitatis Goettingensis
Alumni Universitatis Bonnensis
Administri Imperii Oeconomiae (Germania)
Administri Imperii Laboris (Germania)